मौसम विभाग के निदेशक सुरिंदर पॉल का कहना है कि अगले एक दो दिनों के भीतर शहर में साइक्लोनिक सर्कुलेशन बन रहा है जो कुछ हद तक प्री मानसून की दस्तक दे देगा। अगले एक-दो दिनों में शहर में हल्की बारिश की संभावना है। इसके एक सप्ताह बाद यानी जून के आखिरी एक-दो दिनों में या जुलाई के शुरुआती दो-तीन दिनों में मानसून के आने की संभावना है। पॉल का कहना है कि मानसून ने महाराष्ट्र में पहुंचने के बाद जिस तरह से रफ्तार पकड़ी है, उसी का नतीजा है पूर्वी उत्तर प्रदेश, सेंट्रल तथा तराई के इलाकों में प्री मानसून की बारिश शुरू हो चुकी है।